Diari Oficial de la Generalitat Valenciana


Sumari del DOGV 5822, del 06-08-2008 (2008/9671)

Resolució de 28 de juliol de 2008, del Servici Territorial d'Energia de València, per la qual se sotmet a informació pública conjunta el pla especial, els avantprojectes dels parcs eòlics i l'estudi d'impacte ambiental de la zona 9 del Pla Eòlic de la Comunitat Valenciana. Expedient: ATVARI/2006/72.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5822

Data del DOGV
:   06-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/9671


Data del document
:   28-07-2008

Organisme emissor
:   Conselleria d'Infraestructures i Transport

Tipus de document
:   Resolució

Resolució de 28 de juliol de 2008, del Servici Territorial d'Energia de València, per la qual se sotmet a informació pública conjunta el pla especial, els avantprojectes dels parcs eòlics i l'estudi d'impacte ambiental de la zona 9 del Pla Eòlic de la Comunitat Valenciana. Expedient: ATVARI/2006/72. [2008/9671]  
Als efectes previstos en l'Acord de 26 de juliol de 2001, del Govern Valencià, pel qual s'aprova el Pla Eòlic de la Comunitat Valenciana, i d'acord amb el que disposa l'article 83 de la Llei 16/2005, de 30 de desembre, de la Generalitat Valenciana, Urbanística Valenciana, en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en l'article 4 de la Llei 2/1989, de 3 de març, d'Impacte Ambiental, se sotmeten a informació pública els documents següents referents a la zona 9 promoguda per l'empresa Renomar - Energías Renovables Mediterráneas, SA.  
1. Pla especial d'ordenació per a la implantació de parcs eòlics, que afecta els municipis de Benagéber, Buñol, Camporrobles, Chera, Chiva, Fuenterrobles, Gestalgar, Requena, Siete Aguas i Utiel. Un exemplar del dit pla està depositat, per a consulta pública, en els ajuntaments afectats.  
2. Avantprojectes dels parcs eòlics les característiques principals dels quals, així com la relació de béns i drets afectats, s'inserixen en els annexos.  
3. Estudi d'impacte ambiental de la zona per a la implantació de parcs eòlics.  
Cosa que es fa pública per a coneixement general i especialment dels titulars de béns i drets afectats, perquè puga ser examinada la documentació en el Servici Territorial d'Energia de València, situat al c/ de Gregorio Gea, 27 - València, i puguen presentar les al·legacions que consideren oportunes en el termini de trenta dies, comptadors a partir de l'endemà de la publicació d'este anunci.  
El present tràmit d'informació pública és una reiteració per un termini més ampli (30 dies hàbils), del mateix tràmit d'informació públic realitzat el 2006 (per un termini d'1 mes), per la qual cosa les al·legacions presentades a este mantenen la seua eficàcia i virtualitat en esta reiteració sense necessitat de tornar a ser presentades.  
València, 28 de juliol de 2008.- El cap del Servici Territorial d'Energia: Enrique Climent Sirvent.